**Zmluva o propagácii uzatvorená podľa § 269 ods.2 Obchodného zákonníka**

**Čl. I.**

**Zmluvné strany**

**Mesto Vranov nad Topľou**

so sídlom: Dr. C. Daxnera 87/1, 093 16 Vranov nad Topľou

zastúpený: Ing. Ján Ragan, primátor

IČO: 00332933

DIČ: 2020631910

banka: VÚB a.s., pobočka Vranov nad Topľou

číslo účtu: SK25 0200 0000 0000 2312 9632

(ďalej len *„mesto“*)

a

**Obchodná akadémia, Daxnerova 88, Vranov nad Topľou**

 so sídlom: Daxnerova 88, 093 35 Vranov nad Topľou

zastúpená: Ing. Mária Chrapeková, riaditeľka školy

IČO: 00162230

DIČ: 2020628753

banka: Štátna pokladnica

číslo účtu: SK76 8180 0000 0070 0051 9947

(ďalej len *„škola“*)

**Čl. II.**

**Predmet zmluvy**

1. Predmetom tejto zmluvy je záväzok školy zabezpečiť propagáciu a prezentáciu mesta za podmienok špecifikovaných v bode 2 tohto článku zmluvy a záväzok mesta zaplatiť škole za poskytnutú propagáciu cenu podľa Článku III tejto zmluvy.
2. Škola počas svojej účasti na 4. MUB – LINE VEĽTRHU cvičných firiem v Prahe dňa 9. decembra 2022 zabezpečí propagáciu a prezentáciu mesta a to takým spôsobom, že v stánku cvičných firiem školy umiestni banner s erbom a fotografiou mesta a vyhotoví o tom fotodokumentáciu, ktorú predloží mestu do 3 dní od uskutočnenia veľtrhu.

**Čl. III.**

**Cena**

1. Mesto poskytne škole za propagáciu podľa Čl. II bodu 2 tejto zmluvy odplatu vo výške 300,- EUR ( slovom tristo eur ) v hotovosti do 3 dní od účinnosti tejto zmluvy.
2. V prípade, ak škola poruší záväzok podľa bodu 2 článku II. tejto zmluvy, je povinná vrátiť mestu odplatu (v plnej výške uvedenej v článku III. bod 1. tejto zmluvy), ktorú mesto poskytlo v zmysle tejto zmluvy.

**Čl. IV**

**Záverečné ustanovenia**

1. Táto zmluva nadobúda platnosť dňom podpísania.
2. Táto zmluva je v zmysle § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov (zákon o slobode informácií) povinne zverejňovanou zmluvou, ktorá sa zverejňuje v Centrálnom registri zmlúv.
3. Táto zmluva nadobúda účinnosť dňom nasledujúcim po dni jej zverejnenia.
4. Túto zmluvu možno meniť a dopĺňať len dohodou strán vo forme písomných dodatkov.
5. Táto zmluva bola vyhotovená v 3-roch rovnopisoch pričom mesto obdrží dva rovnopisy a škola jeden rovnopis.
6. Zmluvné strany vyhlasujú, že si zmluvu prečítali, jej obsahu porozumeli a táto je prejavom ich slobodnej, vážnej a ničím neobmedzenej vôle, na znak čoho ju podpisujú.

Vo Vranove n.T. dňa 24.11.2022

 Obchodná akadémia Vranov nad Topľou Mesto Vranov nad Topľou

 Ing. Mária Chrapeková, riaditeľka Ing. Ján Ragan, primátor